**Contract de servicii de paza**

**Nr. 8421/07.08.2024**

Procedura de atribuire : achizitie directa de servicii , conform cu art.7 alin.(7) lit.c din Legea 98/2016 privind achizitiile publice,coroborat cu prevederile art.45 alin.(3) din normele metodologice de aplicare a Legii 98/2016

**PĂRŢILE CONTRACTANTE**

* **Agentia Judeteana pentru Ocuparea Fortei de Munca Caras – Severin, cu sediul in Resita, strada Traian Lalescu, nr.17, judetul Caras – Severin, telefon/fax : 0255/212160, cod fiscal 11381407, cont bancar RO41TREZ29A685003200109X, deschis la Trezoreria Resita , reprezentata prin d-na Mihaela Iovanovici avand functia de Director Executiv, in calitate de BENEFICIAR**

***Şi***

* **SC GUNFARBED SRL, cu sediul in Resita, str. Petru Maior, nr. 18, cam. 1, sc 2, et. 1, ap. 3, înregistrată la Registrul Comerţului sub nr. J11/361/2016, C.U.I. RO 9532079, cod IBAN RO55TREZ1815069XXX006521 deschis la Trezoreria Resita, cod IBAN RO34BRDE360SV06106183600 deschis la BRD, reprezentată prin administrator dl. Alin CIMPONERIU, în calitate de PRESTATOR**

**În baza prevederilor Legii nr. 31/1990 privind societăţile comerciale, având în vedere obiectul specific de activitate al prestatorului şi în baza licenţei eliberate de Inspectoratul General al Poliţiei Române, cu avizul Serviciului Român de Informaţii, în conformitate cu dispoziţiile Legii 333/2003 privind paza obiectivelor, bunurilor, valorilor şi protecţia persoanelor, cu completarile si modificarile ulterioare, s-a încheiat prezentul CONTRACT DE PRESTĂRI SERVICII, în condiţiile convenite prin următoarele clauze:**

**CAPITOLUL I – OBIECTUL CONTRACTULUI**

**Art. 1 – Obiectul prezentului contract îl constituie executarea de către PRESTATOR a serviciilor de pază şi protecţie a obiectivului mai jos mentionat:**

**I. - strada Valiugului nr.103, Resita**

* **1 post de paza incadrat cu un agent de securitate.**

**Program de lucru zilnic de luni pana vineri de la ora 1400 la ora 2200.**

* **monitorizare, interventie rapida si mentenanta a sistemului de alarma in caz de efractie in afara orelor de program al personalului AJOFM Caras Severin.**

**Art. 2 – Paza se organizează şi se efectuează potrivit planului de pază, întocmit de BENEFICIAR, cu sprijin de specialitate al PRESTATORULUI, şi va fi avizat de organul de specialitate al poliţiei, conform art. 5 din Legea nr. 333/2003 privind paza obiectivelor, bunurilor, valorilor şi protecţia persoanelor, modificată şi completată.**

**CAPITOLUL II – DURATA CONTRACTULUI**

**Art. 3 – Durata prezentului contract este din data de 07.08.2024 pana la data de 31.12.2024,cu posibilitati de prelungire prin act aditional conform prevederilor legale.**

**Contractul poate fi reziliat în condiţiile Cap. VI, Art.15.**

**CAPITOLUL III – OBLIGAŢIILE PĂRŢILOR**

**A. OBLIGAŢIILE PRESTATORULUI**

**Art. 4 – PRESTATORUL are următoarele obligaţii:**

1. **să asigure posturile de pază deservite de agenti de securitate atestati profesional si echipati in tinuta specifica, conform planului de paza;**
2. **Informeaza conducerea beneficiarului despre principalele probleme referitoare la modul de functionare a pazei si va propune masurile necesare pentru cresterea eficientei acesteia ;**
3. **Instruirea agenţilor de securitate cu principalele obligaţii pe care le au în timpul serviciului de pază şi protecţie conform legii 333/2003;**
4. **Asigurarea discretiei personalului său pentru a nu prejudicia desfăşurarea activităţii BENEFICIARULUI;**
5. **La solicitarea BENEFICIARULUI va asigura servicii suplimentare de :**

**- instalare de echipamente de radio-telecomunicaţii;**

**- punere la dispozitia beneficiarului de agenti de securitate pentru asigurarea desfasurarii in bune conditii a manifestarilor, colocviilor, simpozioanelor, conferintelor, aniversarilor, meselor rotunde, comemorari, precum si pentru alte evenimente organizate institutie;**

**- suplimentarea numărului de agenţi de securitate;**

**- insotire transport valori;**

**- insotire transport persoane ;**

**- insotire, garda corp pentru invitati, directori, personal angajat, atat in tara, cat si in strainatate;**

**- consultanta in domeniul serviciilor de protectie, paza si securitate ;**

**Aceste servicii se vor deconta separat, în condiţiile ce vor fi convenite de părţi;**

1. **PRESTATORUL are, in raport cu BENEFICIARUL, toate obligaţiile prevăzute în art. 46 din Legea nr.333 / 2003, în forma în vigoare la data încheierii prezentului contract;**
2. **sa garanteze pastrarea secretului profesional privitor la datele legate de activitatea Beneficiarului, la care are acces in exercitare indatoririlor de serviciu;**
3. **sa faca propuneri Beneficiarului pentru inlaturarea neajunsurilor si perfectionarea sistemului de siguranta al acestuia.**

**B. OBLIGAŢIILE BENEFICIARULUI**

**Art. 5 – BENEFICIARUL are următoarele obligaţii:**

1. **Analizează temeinic nevoile sale stricte de pază şi stabileşte efectivele necesare, în urma consultării PRESTATORULUI, în raport cu natura, importanţa, mărimea, vulnerabilitatea, specificul activităţii sale;**
2. **Asigură executarea amenajărilor şi a instalaţiilor necesare desfăşurării serviciului de pază şi protecţie;**
3. **Asigură încăpere de serviciu pentru agenţii de securitate ai PRESTATORULUI şi fondurile necesare pentru acoperirea cheltuielilor de funcţionare a acesteia;**
4. **Stabileşte reguli privind accesul şi circulaţia în interiorul obiectivului păzit;**
5. **Să achite, în condiţiile stabilite prin prezentul contract, sumele datorate PRESTATORULUI pentru serviciile prestate pentru luna precedentă, dar nu mai tarziu de 30 zile de la data primirii facturii fiscale si a documentelor justificative.**
6. **Să sesizeze prompt conducerii PRESTATORULUI orice schimbare cu privire la orarul de lucru şi condiţiile de activitate în cadrul obiectivului asigurat;**
7. **Sa colaboreze cu Prestatorul, pentru asigurarea eficientei activitatii acestuia in realizarea obligatiilor contractuale;**
8. **Sa asigure cadrul legal si sa respecte conditiile contractuale referitoare la conditiile concrete de desfasurare a activitatilor agentilor de paza, prin dispozitii verbale si scrise ale conducerii unitatii beneficiare ce vor fi transmise Prestatorului;**
9. **Sa raspunda pentru faptele prepusilor sai, daca acestea sunt de natura sa impiedice sau sa influenteze negativ indeplinirea atributiilor contractuale ale agentilor de paza.**

**CAPITOLUL IV – PREŢUL SERVICIILOR**

**ŞI MODALITĂŢILE DE PLATĂ**

**Art.6 – În schimbul serviciilor prestate, BENEFICIARUL datorează, cu titlu de plată, PRESTATORULUI un tarif de 4500 RON/lună (T.V.A. inclus).**

**Art. 7 – (1) Plata serviciilor prestate se va efectua de către BENEFICIAR, în baza facturii emisă în lei**

**(2) Va fi emisa lunar o factura:**

* **O factura aferenta serviciilor de paza prestate la imobilul situat in Resita, strada Valiugului, nr.103, in care isi desfasoara activitatea Centrul de Formare Profesionala, in valoare de 4500 lei(tva inclus);**

**Art. 8 – BENEFICIARUL, va achita serviciul prestat, în termen de 30 treizeci zile de la data receptionarii facturii si a documentelor justificative(pontaj agent paza si proces verbal de receptie a serviciilor) de catre reprezentantul desemnat al beneficiarului, prin ordin de plata.**

**Art. 9 – PRESTATORUL va comunica factura si documentele justificative de prestari servicii către BENEFICIAR prin unul din următoarele moduri:**

* **prin intermediul serviciilor de curierat rapid, posta sau mail;**
* **prin predare directa la sediul acestuia, si semnarea de primire a BENEFICIARULUI;**

**Art. 10 – În cazul în care, din vina sa exclusivă, PRESTATORUL nu reuşeşte să-şi execute obligaţiile asumate prin contract, atunci BENEFICIARUL are dreptul de a deduce din preţul contractului, ca penalităţi, o sumă echivalentă cu o cotă procentuală din preţul contractului. Cota procentuală va fi de 0,02% pentru fiecare zi de întârziere, până la îndeplinirea efectivă a obligaţiilor.**

**Art.11 - În cazul în care BENEFICIARUL nu onorează factura în termen de 30 zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu o cotă procentuală din plata neefectuată. Cota procentuală va fi de 0,02% pentru fiecare zi de întârziere până la onorarea facturii.**

**CAPITOLUL V – RĂSPUNDEREA CONTRACTUALĂ**

**Art. 12 – În cazul comiterii unui fapt prejudiciabil pentru BENEFICIAR, reprezentantul BENEFICIARULUI şi reprezentantul PRESTATORULUI vor întocmi un proces – verbal prin care vor constata situaţia de fapt, în cazul unui prejudiciu reprezentanţii părţilor vor stabili contravaloarea acestuia prin verificări contabile şi inventare, precum şi cine se face vinovat de producerea acestuia.**

**Art. 13 - PARTILE contractuale se obligă să nu încheie contracte de muncă, convenţii civile de prestări servicii sau orice fel de acte de colaborare cu nici unul dintre salariaţii PRESTATORULUI/BENEFICIARULUI pe toată durata contractului, precum şi pentru o perioadă de 12 luni de la încetarea sau desfacerea, în orice mod sau din orice cauză, a contractului de muncă dintre salariat şi PRESTATOR/ BENEFICIAR.**

**Art. 14 – Părţile convin că forţa majoră, definită şi reglementată conform prevederilor legale şi contractuale, constituie cauză exoneratoare de răspundere.**

**Forta majora este orice eveniment extern, imprevizibil, absolut invincibil si inevitabil.**

**Cazul de forţă majoră trebuie notificat celeilalte părţi contractante în termen de 5 (cinci) zile de la data producerii si şi să fie confirmat de către Camera de Comerţ şi Industrie a României în termen de 15 zile de la data producerii.**

**CAPITOLUL VI – ÎNCETAREA CONTRACTULUI**

**Art. 15 – Prezentul contract de prestări servicii încetează în următoarele condiţii:**

1. **Prin acordul părţilor;**
2. **Incapacitatea de plata;**
3. **Falimentul prestatorului;**
4. **Retragerea, anularea documentelor de functionare a partilor contractante;**

**Partea care invoca rezilierea contractului, va notifica celeilalte parti cauza de incetare cu minimum 30 (treizeci) zile inainte de data la care rezilierea urmeaza sa-si produca efectele.**

**Rezilierea nu va avea nici un efect asupra obligatiilor deja scadente intre parti.**

**Prevederile acestui articol nu inlatura raspunderea partii care in mod culpabil a cauzat incetarea contractului.**

**CAPITOLUL VII – LITIGII**

**Art. 16 – Orice litigiu intervenit între părţi în legătură cu încheierea, interpretarea, executarea sau încetarea prezentului contract se rezolvă pe cale amiabilă (consensuală) în condiţiile Codului de procedură civilă. In cazul in care litigiile dintre cele doua parti nu se pot rezolva amiabil, acestea vor fi solutionate de catre instantele competente.**

**CAPITOLUL IX – ALTE CLAUZE**

**Art. 17 . Datele prezentului contract sunt confidentiale.**

**Nerespectarea caracterului de confidentialitate al prezentului contract atrage dupa sine raspunderea materiala, civila sau penala, dupa caz, conform prevederilor legale in vigoare.**

**Art. 18. Alte prevederi: Nici una din părţile prezentului contract nu va cesiona drepturile şi obligaţiile sale rezultate din acest contract unei terţe persoane, fără acordul prealabil, exprimat în scris, a celeilalte părţi contractante.**

**Prezentul contract a fost încheiat în 2 (două) exemplare, câte unul pentru fiecare parte.**

**AJOFM CARAS – SEVERIN**  **S.C. GUNFARBED S.R.L.**

**DIRECTOR EXECUTIV**

**ADMINISTRATOR**

**Iovanovici Mihaela**

**SERV. ADMINISRARE BUGET**

**Vaipan Ramona**

**Consilier Juridic**

**Ienea Marius**

**CAPAPMPS**I

**Vladu Constantin**